“The Goddess Of Revenge” Bermula Baik, “Delayed Justice” Catat Rating Tertinggi
Drama TV Chosun The Goddess of Revenge memulakan episod pertamanya dengan langkah kanan.  Menurut Nielsen Korea, The Goddess of Revenge telah memulakan tayangan perdananya pada 21 November yang lalu, dan mencatat purata rating sebanyak 3.4 peratus dan kemuncaknya sebanyak 4.1 peratus.  The Goddess of Revenge adalah sebuah drama balas dendam misteri yang dibintangi oleh Kim Sa Rang sebagai Kang Hae Ra, seorang wartawan dan penulis yang menjadi “influencers” paling hangat di Korea tetapi jatuh dalam sekelip mata selepas dituduh terlibat dalam skandal palsu. Dia kemudian mendapat peluang yang tidak dijangka dengan terlibat dalam plot untuk membalas dendam. Dalam proses itu, dia mendapati dirinya berhadapan dengan beberapa orang yang paling kuat dalam masyarakat. Sementara itu, episod terbaru Delayed Justice mencatatkan rating tertinggi iaitu sebanyak 6.7 peratus, sekali mencipta rekod peribadi drama tersebut. Drama KBS 2TV, Homemade Love Story terus mendapat sambutan penonton apabila episod terbarunya mencatatkan purata rating sebanyak 25.3 peratus dan 29.5 peratus untuk dua bahagiannya. Akhir sekali, drama tvN Start-Up menikmati peningkatan penonton apabila mencatatkan purata rating sebanyak 4.1 peratus dan 4.8 peratus untuk dua bahagiannya.